 **REPUBLIKA E KOSOVËS/REPUBLIKA KOSOVA/REPUBLIC OF KOSOVO** 

 **KOMUNA E GJAKOVËS**

 **OPŠTINA DJAKOVICA/MUNICIPALITY OF GJAKOVA**

Drejtoria për Buxhet dhe Financa

Drejtoria për Buxhet dhe Financa në përputhje me Ligjin e Menaxhimit të Financave Publike, Ligjin për Buxhet të Republikës së Kosovës dhe Qarkoreve Buxhetore 2019 - 01/02 të pranuar nga Ministria e Financave, Komuna e Gjakovës nga data 05.09.2018 deri me datën 13.09.2018 nën patronatin e Kuvendit Komunal të Gjakovës ka organizuar serinë e dëgjimeve Buxhetore me publikun në të gjitha rajonet e Komunës.

Drejtori i Drejtorisë për Buxhet dhe Financa – Durim Halilaj prezantoi Buxhetin Komunal për vitet 2019 – 2021, ku konstatoi së planifikimi i buxhetit është në përputhshmëri me Qarkoren e Parë Buxhetore 2019/01 dhe 2019/02 të pranuar nga MF-ve. Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2019 është 24,785,173.00 € që nënkupton se ka rritje në vlerën prej 1,518,571.00 € krahasuar me vitin aktual 2018. Durim Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar.

Drejtori i Drejtorisë për Buxhet dhe Financa prezantoi tek të pranishmit edhe listën e projekteve kapitale të planifikuara për vitet 2019 – 2021. Mes tjerash ai theksoi se Komuna e Gjakovës parasheh rritje edhe tek investimet kapitale nga 6,535,840.00 € që ishin të parapara në vitin 2018, në 7,176,951.00 € për vitin 2019. Kjo rritje parashihet të vazhdojë në mënyrë progresive edhe për gjatë viteve 2020 dhe 2021.

**RAPORT**

I dëgjimeve publike për Buxhetin e vitit 2019 – 2021 të komunës së Gjakovës me qytetarët e Komunës së Gjakovës,

1. **Dëgjimet Buxhetore me Publikun në Cërmjan, Datë: 05.09.2018, ora 17:00**

**Banorët e Cërmjanit dhe rajonit përreth kërkuan që**:

* Të rregullohet ndriçimi publik i fshatit,
* Asfaltimin e lagjes Hoxha,
* Rrethimin e fushës sportive të futbollit,
* Kërkuan shtrojë (tepihë) artificiale të futbollit,
* Patën kërkesa rreth renovimit të Shtëpisë së Kulturës,
* Kërkuan sanim – ndërtimin e rrugës Bec – Shqiponjë,
* Kërkuan që të ndihmohen nga Komuna sa i përket sektorit të bujqësisë, pasi që merren me kultivimin e kulturave bujqësore,
* Kërkuan shtrimin me zhavorr të rrugës për Neticë,
1. **Dëgjimet Buxhetore me Publikun në Bec, Datë: 05.09.2018, ora 19:00**

**Banorët e Becit dhe rajonit përreth kërkuan që:**

* Të rregullohet rrjeti i nyjave sanitare në shkollën fillore në Zhdrellë,
* Asfaltimin e rrugës “Martin Culaj” në Qerim,
* Asfaltimin e rrugës “Vëllezërit Ramaja” në Qerim,
* Pyetën pse nuk është Asfaltuar rruga në lagjen Halilaj,
* Thanë se është ndërprerë ndriçimi publik në Lugbunar,
* Kërkuan asfaltimin e rrugës në Zhdrellë, rrugë me gjatësi 1.5 km,
* Kërkuan investim në infrastrukturë në lagjen Tafaj,
1. **Dëgjimet Buxhetore me Publikun në Rogovë, Datë: 06.09.2018, ora 17:00**

**Banorët e Rogovës dhe rajonit përreth kërkuan që :**

* Shkolla e vjetër të renovohet, potencuan sidomos sallën e Edukatës Fizike.
* Kërkuan mirëmbajtjen e ndriçimit publik,
* Gjendja me kanalizimet atmosferike nuk ishte më e mirë as në Rogovë ashtu si në shumicën e fshatrave, banorët edhe pse kishin informacion që po punohet, kërkuan që Komuna të ndërmerr masa në këtë drejtim.
* Nuk munguan as kërkesat për programin e Bujqësisë – ku banorët kërkuan ndërtimin e kanalit të ujitjes dhe po ashtu rritjen e vlerës së subvencioneve pasi që Rogova merret me bujqësi dhe banorët kanë nevojë për nxitje.
* Kërkuan që të bëhet sanimi i gropave, pasi që janë shkaktarë i aksidenteve.
* E përmendën rrugën e Idrizve, rrugën e Kryezive, rrugën e dëshmorit Zymer Shala, dhe rrugën e Vëllezërve Morina të cilat janë të pa përfunduara dhe kërkuan që të punohet në këto rrugë.
* Kërkuan rregullimin e rrugës tek varrezat, tek Kodra e Vinces,
* Kërkuan rrethimin e varrezave të ashkalinjëve dhe po ashtu
* Rregullimin e urës pasi që ura e Rogovës është shumë e dëmtuar dhe përbën rrezik për fëmijët.
1. **Dëgjimet Buxhetore me Publikun në Lipovec, Datë: 06.09.2018, ora 19:00**

**Banorët e Lipovecit dhe rajonit përreth kërkuan që :**

* Të rregullohet ndriçimi publik pasi që shtyllat elektrike janë të zbrazëta, potencual lagjen “Ethemi”, rrugën tek shkolla, “Ramadan Isen” deri tek Morina.
* Kërkuan vazhdimin e punimeve në rrugën Kelmeksh, pasi sipas tyre matjet janë bërë disa herë vite më parë por punimet nuk janë vazhduar asnëherë, kurse gjysma e rrugës është e pa përfunduar;
* Banorët kërkuan edhe investime në Demjan kryesisht në infrastrukturë rrugore duke e arsyetuar këtë me faktin që Demjani është një fshat i populluar me rreth 5,700 banorë dhe nuk mjaftojnë vlera të vogla të ndara për investime,
* Po ashtu pjesa e rajonit të Muhadrit kërkuan të parashihen investime edhe në këtë rajon,
* Banorët e Godenit kishin problem në furnizimin me ujë të pishëm,
* Kërkuan shtruarjen e rrugës tek varrezat me zhavorr si dhe
* Renovimin e shkollës së Godenit pasi sipas tyre ajo është në gjendje të mjerueshme,
* Po ashtu pyetën lidhur me situatën e rrugës regjionale Lipovec – Goden.
1. **Dëgjimet Buxhetore me Publikun në Skivjan, Datë: 10.09.2018, ora 17:00**

**Banorët e Skivjanit dhe rajonit përreth kërkuan që :**

* Shkolla të renovohet, sidomos gypat e nxehjes pasi që janë emergjente.
* Kërkuan mirëmbajtjen e ndriçimit publik, kryesisht në lagjet Hasan Meta dhe Skënder Fetahu, pasi që situata aktuale përbënë rrezik për fëmijët,
* Gjendja me kanalizimet atmosferike nuk ishte më e mirë as në Skivjan ashtu si në shumicën e fshatrave, banorët kërkuan që Komuna të ndërmerr masa në lagjen Avdiaj dhe po ashtu po në këtë lagje edhe mirëmbajtja e ndriçimit publik.
* Të përfshihet në projekte rruga që lidhet me Novosellë,
* Kërkuan që në Hereq të ndërtohet kanali i ujitjes për toka bujqësore, kërkuan kanalizim në Pemishtë apo në Mëhallën e Shytit.
* Të rregullohet parku tek Xhamija, bashkë me lapidarin,
* Po ashtu treguan që nuk ka hapësire apo vend për varreza dhe kërkuan nga Komuna të ju sigurojë,
* Sa i përket Dujakës kërkuan lagjia Aliaj nuk kishte dalje për ujëra të zeza edhe përkundër faktit që banorët kishin bërë kërkesë,
* Rruga e Nikollë Dodës kërkuan që të shtrohej më së paku me zhavorr, meqenëse projekti është i gatshëm por punimet janë ndërprerë,
* Kërkuan që rruga nga Avdiajt deri tek Fetahët të shtrohej me asfalt,
* Kërkuan që të ju ndahen subvencione për bujqësi – blegtori.

**6. Dëgjimet Buxhetore me Publikun në Novosellë, Datë: 10.09.2018, ora 19:00**

**Banorët e Novosellës dhe rajonit përreth kërkuan që :**

* Shkolla fillore të renovohet, sidomos gypat e nxehmjes pasi që janë emergjente,
* Instalimin e nxehjes në shkollën fillore,
* Paisjen e shkollës fillore me inventar, pajisje didaktike, me kabinet të informatikës, molerimin e shkollës, pajisjen me projektorë,
* Rregullimin e rrugës në Bitesh, asfaltimin dhe zgjerimin,
* Asfaltimin e rrugës në Dobrigje, pjesa tek shkolla,
* Rregullimin e lagjes – Rruga e Kokolëve,
* Rregullimin e kanalit të ujitjes në Dobrigje – betonimi,
* Rregullimin dhe asfaltimin e rrugës në lagjen Lleshaj,
* Rregullimin dhe asfaltimin e rrugicave në Palabardh, veqanërisht rrugica Hajdari & Aliaj
* Rregullimin e kanalizimit nga Novosella deri në Trakaniq.
* Ndriqimin e rrugëve në Osek Pashë,
* Zgjerimin e urës në Janosh,
* Rregullimin e rrjetit të kanalizimit pasi gjendja aktuale rrezikon shëndetin e fëmijëve,
* Përkrahje për stadionin sportiv pasi që e gravitojnë të rinjët,
* Shkolla fillore të renovohet, sidomos gypat e nxehmjes pasi që janë emergjente,
* Instalimin e nxehmjes në shkollën fillore,
* Pajisjen e shkollës fillore me inventar, pajisje didaktike, me kabinet të informatikës, molerimin e shkollës, pajisjen me projektorë,
* Rregullimin e rrugës në Bitesh, asfaltimin dhe zgjerimin,
* Asfaltimin e rrugës në Dobrigje, pjesa tek shkolla,
* Rregullimin e lagjes – Rruga e Kokolëve,
* Rregullimin e kanalit të ujitjes në Dobrigje – betonimi,
* Rregullimin dhe asfaltimin e rrugës në lagjen Lleshaj,
* Rregullimin dhe asfaltimin e rrugicave në Palabardh, veqanërisht rrugica Hajdari & Aliaj
* Rregullimin e kanalizimit nga Novosella deri në Trakaniq.
* Ndriçimin e rrugëve në Osek Pashë,
* Zgjerimin e urës në Janosh,
* Rregullimin e rrjetit të kanalizimit pasi gjendja aktuale rrezikon shëndetin e fëmijëve,
* Përkrahje për stadionin sportiv pasi që e gravitojnë të rinjët,
1. **Dëgjimet Buxhetore me Publikun në Molliq, Datë: 11.09.2017, ora 17:00**

**Banorët e Molliqit dhe rajonit përreth kërkuan që :**

* Të investohet në infrastrukturën rrugore, potencuar rrugën në Botushë,
* Sa i përket Bujqësisë kërkuan që po ashtu në Botushë të rregullohet kanali i ujitjes,
* Mirëmbajtjen e ndriçimit publik,
* Përmirësimin e rrjetit të kanalizimit në Brovinë, potencual lagjen Qëndresa,
* Po ashtu në të njëjtën lagje nuk ka as ndriçim publik,
* Të rregullohet çështja e transportit të nxënësve,
1. **Dëgjimet Buxhetore me Publikun në Ponoshec, Datë: 11.09.2017, ora 17:00**

**Banorët e Ponoshecit dhe rajonit përreth kërkuan që :**

* Të përfundohet rruga në Ponoshec pasi që punimet janë kryer 70 – 80 % mirëpo kanë mbetur edhe disa segmente,
* Shkolla fillore të përfundohet, objekti aktual është shume i vjetër, shkolla nuk k mjete vetanake,
* Të kryhet rruga në lagjen Krazhnje,
* Të rregullohet shtrati i lumit të fshatit pasi po vërshon,
* Të reduktohen vështirësitë në bartjen e nxënësve,
* Sa i përket Drejtorisë së Bujqësisë fshati Shishmon i Bokës nuk ka kanale të ujitjes,
* Kërkuan investime në Lugë të Caragojës,
* Kërkuan investime në infrastrukturën rrugore edhe në Koronicë, konkretisht rrugën te Duzhmant,
1. **Dëgjimet Buxhetore me Publikun në sallën e Kuvendit të Komunës,**

**Datë: 13.09.2017, ora 10:00, Banorët pjesëmarrës në këtë dëgjim në mes tjerash kërkuan:**

* Të përshpejtohen procedurat e prokurimit, mos të vonohet realizimi i projekteve,
* Të shpeshtohen takimet me kryetarët e bashkësive lokale,
* Patën kërkesë edhe për Drejtorinë e Shëndetësisë, kryesisht për formimin e repartit të fizioterapisë ambulatore në kuadër të ambulantes së re,
* Të ndermirën masa rreth menaxhimit të mbeturinave në qytet, të ndëshkohen të pa ndërgjegjshmit,
* Të rregullohet rrjeti i kanalizimit,
* Banorët e rajonit të Dujakës kërkuan krijimin e hapësirave për varreza dhe mirëmbajtjen e ndriçimit publik,
* Përfaqësues nga HANDIKOS kërkuan mësuese mbështetëse nëpër shkolla,
* Kërkuan qasje fizike për njerëzit me nevoja të veçanta,
* HANDIKOS pyetën se a do të ju ofrohet mbështetje nga Komuna,
* Banorët e lagjes Kolonia kërkuan pastrimin e lagjes nga mbeturinat,
* Pyetën nëse do të ketë subvencione për blegtori,
* Mirëmbajtje, pastrim dhe ujitje të parqeve.

**RAPORT PËRMBLEDHËS:**

- Kryetari i Komunës së Gjakovës - z. Ardian Gjini për shkak të fluksit të madh të punëve ishte i pranishëm vetëm në disa rajone dhe ne takimin përmbyllës. Me këtë rast z. Gjini prezantoi edhe rritjen buxhetore. Kryetari tregoi për prioritetet e Komunës, që kryesisht kanë të bëjnë me infrastrukturën, rritjen e kualitetit të shërbimeve arsimore duke krijuar kushte të mira të mësimdhënies dhe mësim nxënies, theksoi që synon të fusë ngrohjen qendrore në çdo shkollë, rregullimin e nyjave sanitare.

Z. Gjini potencoi edhe përkrahjen e vazhdueshme nga niveli qendrore, dhe tregoi që për shumë projekte është zotuar edhe Ministria e linjës.

Drejtorët e pranishëm mbajtën shënime sipas kërkesave të banorëve dhe sipas komenteve e ankesave të banorëve të gjitha rajoneve.

- Drejtori i Drejtorisë për Buxhet dhe Financa – Durim Halilaj e vazhdoi diskutimin dhe prezantoi Buxhetin Komunal për vitet 2019 – 2021, ku konstatoi së planifikimi i buxhetit është në përputhshmëri me Qarkoren e Parë Buxhetore 2019/01 dhe 2019/02 të pranuar nga MF-ve.

Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2019 është 24,785,173.00 € që nënkupton se ka rritje në vlerën prej 1,518,571.00 € krahasuar me vitin aktual 2018. Durim Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar.

Drejtori i Drejtorisë për Buxhet dhe Financa prezantoi tek të pranishmit edhe listën e projekteve kapitale të planifikuara për vitet 2019 – 2021. Mes tjerash ai theksoi se Komuna e Gjakovës parasheh rritje edhe tek investimet kapitale nga 6,535,840.00 € që ishin të parapara në vitin 2018, në 7,176,951.00 € për vitin 2019. Kjo rritje parashihet të vazhdojë në mënyrë progresive edhe për gjatë viteve 2020 dhe 2021. Drejtori i Drejtorisë për Buxhet dhe Financa theksoi më tutje që buxheti është i kufizuar dhe me buxhetin që kanë po përpiqen në mënyrë proporcionale të ndajnë projekte dhe shumë gjëra nuk varen nga Komuna por varen edhe nga Ministritë përkatëse. Z. Halilaj sqaroi kodet e përbashkëta në listën e projekteve kapitale duke i ftuar banorët të dorëzojnë kërkesa specifike dhe konkrete në Komunë, në mesin e këtyre projekteve ishte edhe projekti “Ndërtimi – Sanimi i rrugëve dhe trotuareve me kubëza” dhe “Sanimi dhe Ndërtim i rrugëve me asfalt”.

- Z.Kastrati iu sqaroi banorëve se kanalizimi i ujërave të zeza është vlerësuar nga Komuna si projekt dhe për të njëjtin janë ndarë fonde nga Ministria e Infrastrukturës. Sqaroi poashtu kanalizimi do të kalojë si kompetencë e KRU Radoniqi.

Po ashtu z. Kastrati potencoi tek banorët që Komuna është në procedurat e përzgjedhjes së operatorit për mirëmbajtje publike dhe shumë shpejtë do të rregullohet mirëmbajtja e ndriçimit publik.

- Komentuan edhe Drejtorët përfaqësues të Drejtorive për të cilat nënshtruan pyetje dhe ankesa qytetarët në mesin e të cilëve edhe Drejtori i Bujqësisë ku prezantoi tek të interesuarit thirrjet për aplikim në kuadër të Bujqësisë, si dhe ndarjen e buxhetit të Drejtorisë së Bujqësisë, konkretisht subvencionet dhe shpenzimet kapitale.